
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση Ρ.Σ. οικισμού Κατσικά Ιωαννίνων στο Ο.Τ. 44 .. 1 

Κατάταξη οικισμού Αγίου Αθανασίου της Κοινότητας Λαμπερού Ν. 
Καρδίτσας, στις κατηγορίες ενδιαφέρων, στάσιμος, διάσπαρτος 
και μικρός. 2 

Έγκριση τοπικού ρυμοτομικού σχεδίου σε εκτός εγκεκριμένου ρυμο¬ 
τομικού σχεδίου περιοχή του Δήμου Γυθείου με τον καθορισμό 
χώρου για την ανέγερση εργατικών κατοικιών και καθορισμός 
όρων και περιορισμών δόμησης . 3 . 

Έγκριση τοπικού ρυμοτομικού σχεδίου σε εκτός εγκεκριμένου ρυμο¬ 
τομικού σχεδίου περιοχή του Δήμου Γυθείου με τον καθορισμό 
χώρου για την ανέγερση Γυμνασίου-Λυκείού και καθορισμός 


όρων και περιορισμών δόμησης . 4 

Τροποποίηση του ρυμοτομικού σχεδίου του οικισμού Πανηγυρίστρα 

της Κοινότητας Περιστεριού Ν. Λακωνίας . 5 

Τροποποίηση στο Ο.Τ. 37Α' του ρυμοτομικού σχεδίου Σπάρτης - 

Έγκριση Διαγραμμάτων κάλυψης . 6 

Τροποποίηση σχεδίου πόλης Φιλιατρών Ν. Μεσσηνίας στη συνοικία 
«Μακακά» . 7 

ΑΝΑΚΟΙΝΩΣΕΙΣ 

Παρακατάθεση αποζημίωσης για αναγκαστική απαλλοτρίωση ακι¬ 
νήτων για την εφαρμογή του σχεδίου πόλης στην οδό Χατζημι- 
χάλη στα Ιωάννινα. 8 


Παρακατάθεση αποζημίωσης για αναγκαστική απαλλοτρίωση ακι¬ 
νήτων για την εφαρμογή του σχεδίου πόλης στην οδό Καλπακίου 

στα Ιωάννινα.. . . .. 9 

Παρακατάθεση αποζημίωσης για αναγκαστική απαλλοτρίωση ακι¬ 
νήτων για την εφαρμογή του σχεδίου πόλης σε πάροδο της οδού 

Αρύβα στα Ιωάννινα.10 

Ειδοποίηση γενομένης παρακατάθεσης αποζημιώσεως λόγω προ¬ 
σκύρωσης και ρυμοτομίας προς τακτοποίηση ιδιοκτησίας 1. Θε¬ 
όδωρου Παναγιώτου Λαμπριανίδη, 2. Αθανασίου Θεμιστοκλή 
Καλλιδόπουλου, 3. Αγγέλου Ιωάννη Ζαχαριάδη και 4. Ελένης 
Ιωάννη Ζαχαριάδη που βρίσκεται επί των οδών Γιαννιτσών και 


Αγ. Πάντων Θεσσαλονίκης.11 

Ανακοίνωση παρακατάθεσης αποζημίωσης λόγω ρυμοτομίας και 
προσκυρώσεως στον Άγιο Δημήτριο Αττικής .. 12 

Ειδοποίηση για την κατάθεση αποζημίωσης λόγω προσκυρώσεως 

και ρυμοτομίας στην Κατερίνη. 13 

Ειδοποίηση παρακατάθεσης αποζημίωσης από προσκύρωση και ρυ¬ 
μοτομία οικοπέδων που βρίσκονται στο Δήμο Ηρακλείου Κρήτης 
και στην οδό Αργυράκη .14 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 1303/30.4.90 απόφ. του Ν/χη Λασι- 
θίου.15 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 565 · (1) 

Τροποποίηση Ρ.Σ. οικισμού Κατσικά Ιωαννίνων στο Ο.Τ. 44. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του Ν.Δ/τος της 17.7.1923 (ΦΕΚ 228 Α'/ 
16.8.1923) «περί σχεδίων πόλεων και κωμών του Κράτους» και συ¬ 
γκεκριμένα του άρθρου 3 αυτού. 

2. Τις διατάξεις του Ν. 3200/55 (ΦΕΚ 97/23.4.55) «περί διοικη¬ 
τικής αποκεντρώσεως» όπως τροποποιήθηκαν και συμπληρώθηκαν με 
το Ν.Δ/γμα 532/70. 

3. Τις διατάξεις του Α.Ν. 314/68 (ΦΕΚ 47Α’) όπως αντικαταστά- 
θηκε με το Ν.Δ/γμα 1018/71 (ΦΕΚ 220 Α’). 

4. Τις διατάξεις του Π.Δ/τος 183/1986 (ΦΕΚ 70 Α'/5.6.86) «για 
έγκριση τροποποιήσεων και καθορισμό όρων και περιορισμών δόμησης 
από'τους Νομάρχες». 

5. Το εγκεκριμένο Ρυμ. Σχέδιο του οικισμού Κατσικά Ιωαννίνων με 
τις διατάξεις της Αγροτικής Νομοθεσίας, όπως αναθεωρήθηκε με την 
79/3.2.1989 (ΦΕΚ 106Δ’/20.2.89). 

6. Τις υπ’ αριθμ. 35/27.4.1990 και 49/23.7.1990 αποφάσεις του 
Κοινοτικού Συμβουλίου Κατσικά. 

7. Την γνωμοδότηση του Σ.ΧΟΠ όπως εκφράσθηκε σύμφωνα με την 
20/28.9.1990 πράξη του. 

8. Την Γ4δ/15883/1903/8.2.1988 απόφαση Υπουργού ΠΕ.- 
ΧΩ.Δ.Ε. για την κατάργηση της δημοσίευσης διαγραμμάτων σε 
ΦΈ.Κ., αποφασίζουμε: 

Τροποποιείται το Ρυμοτομικό Σχέδιο του οικισμού Κατσικά Ιωαννί¬ 
νων στο Ο.Τ. 44 και συγκεκριμένα αποχαρακτηρίζεται τμήμα του πα¬ 
ραπάνω Οικοδομικού Τετραγώνου, όπου το υπ’ αριθμ. 307 «Χέρσο- 
κοινό» τεμάχιο της οριστικής διανομής του έτους 1958, από οικοδομή¬ 
σιμο σε Κ.Χ. με καθορισμό περιμετρικά πεζοδρόμου πλάτους 2,50 μ., 
όπως ειδικότερα σημειώνεται στο συνημμένο στην παρούσα αντίγραφό 
του. 

Το σχεδιάγραμμα κλίμακας 1:1000 που συνοδεύει την παρούσα 
αναρτάται ταυτόχρονα με την. υπογραφή της στον πίνακα ανακοινώ¬ 
σεων του Τμήματος Πολεοδομίας και Πολεοδομικών Εφαρμογών Νο¬ 
μαρχίας Ιωαννίνων για 15 ημέρες. 

Η παρούσα να δημοσιευθεί στην Εφημερίδα της Κυβερνήσεως. 

Ιωάννινα, 23 Οκτωβρίου 1990 
Ο Νομάρχης 

ΕΥΑΓΓΕΛΟΣ ΧΑΡΑΛΑΜΠΙΔΗΣ 

Αριθ. 4588 (2) 

Κατάταξη οικισμού Αγίου Αθανασίου της Κοινότητας Λαμπερού Ν. 

Καρδίτσας, στις κατηγορίες ενδιαφέρων, στάσιμος, διάσπαρτος και 

μικρός. 

Ο ΝΟΜΑΡΧΗΣ ΚΑΡΔΙΤΣΑΣ 
Έχοντας υπόψη: 

1. Τις διατάξεις του από 24.4.85 Π.Δ/τος (ΦΕΚ 181Δ'/3.5.85) 
«περί καθορισμού ορίων οικισμών της χώρας, κατηγορίες αυτών και 
καθορισμός όρων και περιορισμών δόμησης», όπως αυτό τροποποιή¬ 
θηκε και συμπληρώθηκε με το Π.Δ/γμα της 14.2.87 (ΦΕΚ 133Δ"/ 
23.2.87) και με το Π.Δ/γμα της 25.4.89 (ΦΕΚ 293Δ'/16.5.89). 

2. Την πρόταση των ιδιωτών μελετητών μηχανικών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων που αφορούν στον προσδιορισμό των ορίων του υπ’ όψιν 
οικισμού. 

3. Το δελτίο αρχιτεκτονικής αναγνωρίσεως, που συμπληρώθηκε από 
τους προαναφερόμενους μελετητές κατά τις υποδείξεις των προδιαγρα¬ 
φών του ΤΧΟΠ. 

4. Τα πληθυσμιακά στοιχεία της τελευταίας απογραφής του Κράτους 
της ΕΣΤΕ. 

5. Την υπ’ αριθμ. 111/90 γνωμοδότηση του Συμβουλίου Χ.Ο.Π. 
του Ν. Καρδίτσας. 

6. Τις υπ’ αριθμ. 37/90 και 39/90 αποφάσεις του Κοινοτικού Συμ¬ 
βουλίου της Κοινότητας Λαμπερού. 

7. Το υπ’ αριθμ.5699/24.8.90 έγγραφο της Δ/νσεως Δασών του 
Δασαρχείου Καρδίτσας. 

8. Το υπ’ αριθμ. ΤΗΣ Ν.ΠΛΑΣ/Φ 215/632/6.6.90 έγγραφο της 
ΔΕΗ Καρδίτσας. 

9. Την υπ’ αριθμ. Γ4δ/15883/1903/8.2.88 κοινή υπουργική 
απόφαση του Υπουργού Προεδρίας και Αναπληρωτή Υπουργού ΠΕ- 
ΧΩΔΕ «περί δημοσιοποιήσεως τοπογραφικών διαγραμμάτων που συνο¬ 
δεύουν αποφάσεις που δημοσιεύονται στην Εφημερίδα της Κυβερνή- 
σεως, αποφασίζεται: 

Άρθρο 1 

1) Κατατάσσεται ο οικισμός Αγίου Αθανασίου της Κοινότητας Λα¬ 
μπερού του Ν. Καρδίτσας στις κατηγορίες ενδιαφέρων, στάσιμος, διά¬ 
σπαρτος και μικρός. 

2) Καθορίζονται τα όρια του οικισμού Αγίου Αθανασίου με τα στοι¬ 
χεία 1,2,.17,18,1, όπως αυτά φαίνονται στο συνοδεύον την παρούσα 

διάγραμμα χάρτου σε κλίμακα 1:5000, που αποτελεί αναπόσπαστο 
τμήμα της παρούσας αποφάσεως και συντάχτηκε από την Γεωγραφική 


Υπηρεσία Στρατού. Των ορίων του οικισμού εξαιρούνται τα γραμμο- 
σκιασμένα τμήματα, τα οποία αποτελούν δασικές εκτάσεις. 

3) Καθορίζονται οι παρακάτω γενικοί όροι και περιορισμοί δομή- 
σεως: 

α) Εντός των ορίων του οικισμού ισχύουν οι γενικοί όροι δομήσεώς 
που προβλέπονται από το Π.Δ/γμα της 24.4.85 (ΦΕΚ 181/Δ*/ 
3.5.85), όπως αυτό τροποποιήθηκε και συμπληρώθηκε με το από 
14.2.87 Π.Δ/γμα (ΦΕΚ 133/Δ-/23.2.87) και με το από 25.4.89 
Π.Δ/γμα (ΦΕΚ 293/Δ'/16.5.89). 

β) Αρτιότητα οικοπέδου 500 μ 2 . 

γ) Κατά παρέκκλιση εντός των ορίων του οικισμού θεωρούνται άρτια 
τα οικόπεδα με όποιο εμβαδόν είχαν στις 3.5.85, ημέρα δημοσιεύσεως 
του από 24.4.85 Π.Δ/τος. 

δ) Καθορίζεται απόσταση τοποθετήσεως του κτιρίου 10 μ. (δέκα μέ¬ 
τρα) από τον άξονα του επαρχιακού δρόμου. 

4) Κατά τα λοιπά ισχύουν τα οριζόμενα στα Π.Δ/τα τα αναφερόμενα 
στην παράγραφο 3α του παρόντος άρθρου. 

Άρθρο 2 

1) Καθορίζονται οί ειδικοί όροι δομήσεώς, οι οποίοι αναγράφονται 
στο δελτίο αναγνωρίσεως, το οποίο συνοδεύει την παρούσα και αποτελεί 
αναπόσπαστο τμήμα της. 

2) Πριν την έκδοση οικοδομικής άδειας η θεώρηση τοπογραφικού 
διαγράμματος απαιτούνται: 

α) θεώρηση από το Δασαρχείο Καρδίτσας 

β) έλεγχος και αυτοψία από το ΤΠ και ΠΕ Ν. Καρδίτσας για τη συνέ¬ 
χεια των κοινοχρήστων χώρων. 

γ) για τα οικόπεδα τα οποία ευρίσκονται μεταξύ του ορίου απαλλοτρι- 
ώσεως της ΔΕΗ και του επαρχιακού δρόμου, θεώρηση από την ΔΕΗ ως 
προς το όριο απαλλοτριώσεως. 

Άρθρο 3 

Η απόφαση αυτή δημοσιεύεται στην Εφημερίδα της Κυβερνήσεως, 
το δε διάγραμμα χάρτου που την συνοδεύει και αποτελείται από ένα 
φύλλο σε κλίμακα 1:5000, αναρτάται στον πίνακα ανακοινώσεως του 
Τμήματος Πολεοδομίας και Πολεοδομικών Εφαρμογών του Ν. Καρδί¬ 
τσας επί 20ημέρου, μετά την δημοσίευση της παρούσας στην Εφημε¬ 
ρίδα της Κυβερνήσεως. 

Καρδίτσα, 17 Οκτωβρίου 1990 

Ο Νομάρχης 
ΣΟΛΩΝ ΚΑΤΣΙΚΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. Οιχ.Π-3854 (3) 

Έγκριση τοπικού ρυμοτομικού σχεδίου σε εκτός εγκεκριμένου ρυμοτο¬ 
μικού σχεδίου περιοχή του Δήμου Γυθείου με τον καθορισμό χώρου 
για την ανέγερση εργατικών κατοικιών και καθορισμός όρων και πε¬ 
ριορισμών δόμησης. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις διατάξεις: 

α) Του Ν. 1032/80 «περί συστάσεως του Υπουργείου Χ.Ο.Π.». 
β) Του Ν. 3200/55 «περί Διοικητικής Αποκεντρώσεως», όπως συ¬ 
μπληρώθηκε με το Ν. 3620/56. 

γ) Του Ν.Δ. 712/70 (εκτελεστικού του Ν.Δ. 532/70, «περί συ- 
μπληρώσεως των διατάξεων περί Διοικητικής Αποκεντρώσεως κ.λπ.») 
όπως τροποποιήθηκε και συμπληρώθηκε με τα Β.Δ. 677/71 και 198/ 
72. 

δ) Του από 17.7.1923 Ν.Δ/τος «περί σχεδίων πόλεων κ.λπ.» και ει¬ 
δικότερα τα άρθρα 3 και 70. 

2. Την Λ9/1-8/3 από 3.8.1971 κοινή εγκύκλιο των Πρωθυπουρ¬ 
γού, Αντιπροέδρου και Υπουργού Εσωτερικών «$ερί οργανώσεως των 
Νομαρχιών». 

3. Τις διατάξεις του Ν. 1577/85 (ΦΕΚ 210Α’), όπως τροποποιή¬ 
θηκε με τον Ν. 1772/88 (ΦΕΚ 91Α - /88). 

4. Τις διατάξεις του Ν. 1337/83 (ΦΕΚ 33Α') και ειδικότερα το άρ¬ 
θρο 26, όπως αυτό αντικαταστάθηκε με την παράγραφο 13 του άρθρου 
8 του Ν. 1512/85 (ΦΕΚ 4Α'). 

5. Τις διατάξεις του Α.Ν. 314/1968 (ΦΕΚ 47Α’) όπως μεταγενέ¬ 
στερα τροποποιήθηκαν και συμπληρώθηκαν με το υπ’ αριθμόν 
1018/71 Ν.Δ/γμα (ΦΕΚ 220Α') και με την παρ. 3 του άρθρου 34 του 
Ν. 1577/85 (ΦΕΚ 210Α-). 

6. Τις διατάξεις του υπ’ αριθμόν 183/86 Π.Δ/τος (ΦΕΚ 70Α'). 

7. Την υπ’ αριθμόν 92/90 Απόφαση του Δημοτικού Συμβουλίου Γυ¬ 
θείου. 

8. Το υπ’ αριθμόν 7ο Πρακτικό Συνεδρίασης του Συμβουλίου Χ.Ο.Π. 
Νομού Λακωνίας της 1.10.1990 (Θέμα 2ο), αποφασίζουμε: 

1. Εγκρίνουμε τοπικό ρυμοτομικό σχέδιο σε εκτός εγκεκριμένου ρυ¬ 
μοτομικού σχεδίου περιοχή του Δήμου Γυθείου για την εκτέλεση του 
επείγοντος στεγαστικού προγράμματος του Οργανισμού Εργατικής 
Κατοικίας (Ο.Ε.Κ.) με την επωνυμία «ΓΥΘΕΙΟ II» με την δημιουργία 
των οικοδομικών τετραγώνων ΟΤΙ για την ανέγερση κατοικιών, αί¬ 
θουσας συγκεντρώσεως, χώρων στάθμευσης, ΟΤ2 για την ανέγερση 
κατοικιών, κατασκευή παιδικής χαράς, οικοδομικού τετραγώνου κοινο¬ 
χρήστου πρασίνου (Κ.Π.) και δικτύου δρόμων, πεζοδρόμων. 

Στα παραπάνω οικοδομικά τετράγωνα ΟΤΙ και ΟΤ2 επιβάλλεται 
προκήπιο πλάτους τεσσάρων (4.00) μέτρων. 

Οι παραπάνω ρυθμίσεις φαίνονται στο με κλίμακα 1:500 ρυμοτομικό 
διάγραμμα που θεωρήθηκε από τον Δ/ντή της Δ/νσης Οικιστικών και 
τεχνικών μελετών του Ο.Ε.Κ. 

2. Καθορίζουμε στους οικοδομήσιμους χώρους τους παρακάτω 
όρους και περιορισμούς δόμησης: 

α) Συντελεστής δόμησης έξι δέκατα (0,6). 
β) Μέγιστο ποσοστό κάλυψης τριάντα στα εκατό (30%). 
γ) Μέγιστο επιτρεπόμενο ύψος των κτιρίων δώδεκα (Γ2.00) μέτρα, 
δ) Οι διαμορφωμένοι από τον Ο.Ε.Κ. ακάλυπτοι χώροι των οικοδο¬ 
μικών τετραγώνων τίθενται σε κοινή χρήση της πόλης. 

ε) Οι κοινόχρηστοι χώροι του οικισμού που βρίσκονται εντός των οι¬ 
κοδομικών τετραγώνων περιέχονται στον Δήμο σε κυριότητα και 
χρήση. 

Αμέσως μετά την δημοσίευση της απόφασης στην Εφημερίδα της 
Κυβερνήσεως ακριβές αντίγραφο του με κλίμακα 1:500 ρυμοτομικού 
διαγράμματος που συνοδεύει την παρούσα να αναρτηθεί για δεκαπέντε 
(15) ημέρες στον πίνακα ανακοινώσεων του Τμήματος Πολεοδομίας 
και Πολεοδομικών Εφαρμογών του Νομού Λακωνίας για να λάβουν 
γνώση οι ενδιαφερόμενοι. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σπάρτη, 18 Οκτωβρίου 1990 

Ο Νομάρχης 
ΦΩΤΗΣ ΦΑΛΙΑΓΚΑΣ 


Αριθ. Οικ.Π-3855 (4) 

Έγκριση τοπικού ρυμοτομικού σχεδίου σε εκτός εγκεκριμένου ρυμοτο» 
μικού σχεδίου περιοχή του Δήμου Γυθείου με τον καθορισμό χώρου 
για την ανέγερση Γυμνασίου-Λυκείου και καθορισμός όρων και πε¬ 
ριορισμών δόμησης. 

Ο ΝΟΜΑΡΧΗΣ ΛΑΚΩΝΙΑΣ 
, Έχοντας υπόψη: 

1. Τις διατάξεις: 

α) Του Ν. 1032/80 «περί συστάσεως του Υπουργείου Χ.Ο.Π.». 

β) Του Ν. 3200/55 «περί Διοικητικής Αποκεντρώσεως», όπως συ¬ 
μπληρώθηκε με το Ν. 3620/56. 

γ) Του Ν.Δ. 712/70 (εκτελεστικού του Ν.Δ. 532/70, «περί συ- 
μπληρώσεως των διατάξεων περί Διοικητικής Αποκεντρώσεως κ.λπ.») 
όπως τροποποιήθηκε και συμπληρώθηκε με τα Β.Δ. 677/71 και 198/ 
72. 

δ) Του από 17.7.1923 Ν.Δ/τος «περί σχεδίων πόλεων κ.λπ.» και ει¬ 
δικότερα τα άρθρα 3 και 70. 

2. Την Λ9/1-8/3 από 3.8.1971 κοινή εγκύκλιο των Πρωθυπουρ¬ 
γού, Αντιπροέδρου και Υπουργού Εσωτερικών «περί οργανώσεως των 
Νομαρχιών». 

3. Τις διατάξεις του Ν. 1577/85 (ΦΕΚ 210Α’), όπως τροποποιή¬ 
θηκε με τον Ν. 1772/88 (ΦΕΚ 91Α'/88). 

4. Τις διατάξεις του Ν. 1337/83 (ΦΕΚ 33Α') και ειδικότερα το άρ¬ 
θρο 26, όπως αυτό αντικαταστάθηκε με την παράγραφο 13 του άρθρου 
8 του Ν. 1512/85 (ΦΕΚ 4Α'). 

5. Τις διατάξεις του Α.Ν. 314/1968 (ΦΕΚ 47Α’) όπως μεταγενέ¬ 
στερα τροποποιήθηκαν και συμπληρώθηκαν με το υπ’ αριθμόν 
1018/71 Ν.Δ/γμα (ΦΕΚ 220Α') και με την παρ. 3 του άρθρου 34 του 
Ν. 1577/85 (ΦΕΚ 210Α'). 

6. Τις διατάξεις του υπ’ αριθμόν 183/86 Π.Δ/τος (ΦΕΚ 70Α’). 

7. Την υπ’ αριθμόν 93/90 Απόφαση τόυ Δημοτικού Συμβουλίου Γυ¬ 
θείου. 

8. Το υπ’ αριθμόν 7ο Πρακτικό Συνεδρίασης του Συμβουλίου Χ.Ο.Π. 
Νομού Λακωνίας της 1.10.1990 (Θέμα Ιο), αποφασίζουμε: 

1. Εγκρίνουμε τοπικό ρυμοτομικό σχέδιο σε εκτός εγκεκριμένου ρυ¬ 
μοτομικού σχεδίου περιοχή του Δήμου Γυθείου για την ανέγερση σχολι¬ 
κού συγκροτήματος Γυμνασίου - Λυκείου με την δημιουργία ενός οικο¬ 
δομικού τετραγώνου και δικτύου δρόμων. 

Στο παραπάνω οικοδομικό τετράγωνο επιβάλλεται προκήπιο πλά¬ 
τους (4.00) τεσσάρων μέτρων. 

Οι παραπάνω ρυθμίσεις φαίνονται στο με κλίμακα 1:500 ρυμοτομικό 
διάγραμμα που θεωρήθηκε από τον Δ/ντή της Δ.Τ.Υ. Νομού Λακω¬ 
νίας. 

2. Καθορίζουμε για τον υπόψη χώρο τους παρακάτω όρους και πε¬ 
ριορισμούς δόμησης: 

α). Μέγιστο ποσοστό κάλυψης σαράντα στα εκατό (40%). 

β) Συντελεστή δόμησης έξι δέκατα (0,6). 

γ) Μέγιστο επιτρεπόμενο ύψος των κτιρίων δώδεκα (12.00) μέτρα. 

δ) Οι κοινόχρηστοι χώροι του οικοπέδου που ευρίσκονται εκτός του 
οικοδομικού τετραγώνου περιέχονται στον Δήμο σε κυριότητα και 
χρήση. 

Αμέσως μετά την δημοσίευση της απόφασης στην Εφημερίδα της 
Κυβερνήσεως ακριβές αντίγραφο του με κλίμακα 1:500 ρυμοτομικού 
διαγράμματος που συνοδεύει την παρούσα να αναρτηθεί για δεκαπέντε 
(15) ημέρες στον πίνακα ανακοινώσεων του Τμήματος Πολεοδομίας 
και Πολεοδομικών Εφαρμογών του Νομού Λακωνίας για να λάβουν 
γνώση οι ενδιαφερόμενοι. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σπάρτη, 18 Οκτωβρίου 1990 

Ο Νομάρχης 
ΦΩΤΗΣ ΦΑΛΙΑΓΚΑΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

Αριθ. Οικ.Π-3856 (5) 

Τροποποίηση του ρυμοτομικού σχεδίου του οικισμού Πανηγυρίστρα της 
Κοινότητοις Περιστεριού Ν. Λακωνίας. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις διατάξεις: 

α) Του Ν. 1032/80 «περί συστάσεως του Υπουργείου Χ.Ο.Π.». 

β) Του Ν. 3200/55 «περί Διοικητικής Αποκεντρώσεως», όπως συ¬ 
μπληρώθηκε με το Ν. 3620/56. 

γ) Του Ν.Δ. 712/70 (εκτελεστικού του Ν.Δ. 532/70, «περί συ- 
μπληρώσεως των διατάξεων περί Διοικητικής Αποκεντρώσεως κ.λπ.») 
όπως τροποποιήθηκε και συμπληρώθηκε με τα Β.Δ. 677/71 και 198/ 
72. 

δ) Του από 17.7.1923 Ν.Δ/τος «περί σχεδίων πόλεων κ.λπ.» και ει¬ 
δικότερα τα άρθρα 3 και 70. 

2. Την Λ9/1-8/3 από 3.8.1971 κοινή εγκύκλιο των Πρωθυπουρ¬ 
γού, Αντιπροέδρου και Υπουργού Εσωτερικών «περί οργανώσεως των 
Νομαρχιών». 

3. Τις διατάξεις του Α.Ν. 314/1968 (ΦΕΚ 47Α') όπως τροποποιή¬ 
θηκαν και συμπληρώθηκαν με το υπ’ αριθμόν 1018/71 Ν.Δ/γμα 
(ΦΕΚ 220Α’) και με την παρ. 3 του άρθρου 34 του Ν; 1577/85 (ΦΕΚ 
210Α’). 

4. Τις διατάξεις του υπ’ αριθμόν 183/86 Π.Δ/τος (ΦΕΚ 70Α'). 

5. Τις διατάξεις του Ν. 1577/85 (ΦΕΚ 210Α'), όπως τροποποιή¬ 
θηκε με τον Ν. 1772/88 (ΦΕΚ 91Α’). 

6. Το Π.Δ/γμα 30.4.87 (ΦΕΚ 629Δ-/3.7.87) «Έγκριση Πολεοδο- 
μικής μελέτης των οικισμών Σκάλας της Κοινότητας Σκάλας και Πα¬ 
νηγυρίστρα της Κοινότητας Περιστεριού». 

7. Την υπ’ αριθμόν 33/90 Απόφαση του Κοινοτικού Συμβουλίου 
Περιστεριού της 1.6.1990 (πρακτικό 6ο/1.6.90). 

8. Το υπ’ αριθμόν 7ο Πρακτικό Συνεδρίασης του Συμβουλίου Χ.Ο.Π. 
Νομού Λακωνίας της 1.10.1990 που στο θέμα 4ο της ημερήσιας διά¬ 
ταξης γνωμοδότησε για τοπική τροποποίηση του ρυμοτομικού σχεδίου 
στον οικισμό Πανηγυρίστρα της Κοινότητας Περιστεριού, αποφασί¬ 
ζουμε: 

Τροποποιούμε το ρυμοτομικό σχέδιο στον οικισμό Πανηγυρίστρα της 
Κοινότητοις Περιστεριού και συγκεκριμένα: 

(1) Καταργούμε τον κοινόχρηστο χώρο (Κ.Χ.) που προβλέπεται στις 
ιδιοκτησίες των Ιερού Ναού Αγίου Γεωργίου Περιστεριού, Σταμάτη 
Φακλή και κληρονόμων Νικολάου Σταυρόπουλου. 

(2) Καταργούμε τον πεζόδρομο που προβλέπεται νότια του παρα¬ 
πάνω κοινοχρήστου χώρου. 

(3) Μετατράπουμε τον (Κ.Χ.) και τον πεζόδρομο σε οικοδομικό τε¬ 
τράγωνο ρυθμίζοντας παράλληλα τον παραπάνω χώρο σε συνδιασμό με 
το νοτιότερο οικοδομικό τετράγωνο (ενοποίηση χώρων). 

Τα παραπάνω φαίνονται με την κόκκινη μελάνη στο με κλίμακα 
1:200 τοπογραφικό ρυμοτομικό διάγραμμα που συντάχθηκε από τον 
Πολιτικό Μηχανικό Κων/νο Αλεξάνδρου και συνοδεύει την απόφασή 
μας. 

Αμέσως μετά την δημοσίευση της απόφασης στην Εφημερίδα της 
Κυβερνήσεως ακριβές αντίγραφο του με κλίμακα 1:200 ρυμοτομικού 
διαγράμματος που συνοδεύει την παρούσα να αναρτηθεί για δεκαπέντε 
(15) ημέρες στον πίνακα ανακοινώσεων του Τμήματος Πολεοδομίας 
και Πολεοδομικών Εφαρμογών του Νομού Λακωνίας για να λάβουν 
γνώση οι ενδιαφερόμενοι. 

Η απόφαση άυτή να δημοσιευθεί στην Εφημερίδα της Κυβερνήσεως. 

Σπάρτη, 18 Οκτωβρίου 1990 

Ο Νομάρχης 
ΦΩΤΗΣ ΦΑΛΙΑΓΚΑΣ 

-♦- 

Αριθ. Οικ.Π-3726 (6) 

Τροποποίηση στο Ο.Τ. 37Α’ του ρυμοτομικού σχεδίου Σπάρτης - 
Έγκριση Διαγραμμάτων κάλυψης. 

Ο ΝΟΜΑΡΧΗΣ ΛΑΚΩΝΙΑΣ 

Έχοντας υπόψη: 

1. Τις διατάξεις: 

α) Του Ν. 1032/80 «περί συστάσεως του Υπουργείου Χ.Ο.Π.». 

β) Του Ν. 3200/55 «περί Διοικητικής Αποκεντρώσεως», όπως συ¬ 
μπληρώθηκε με το Ν. 3620/56. 


γ) Του Ν.Δ. 712/70 (εκτελεστικού του Ν.Δ. 532/70, «περί συ- 
μπληρώσεως τών διατάξεων περί Διοικητικής Αποκεντρώσεως κ.λπ.») 
όπως τροποποιήθηκε και συμπληρώθηκε με τα Β.Δ. 677/71 και 198/ 
72. 

δ) Του από 17.7.1923 Ν.Δ/τος «περί σχεδίων πόλεων κ.λπ.» και ει¬ 
δικότερα το άρθρο 3. 

2. Την Λ9/1-8/3 από 3.8.1971 κοινή εγκύκλιο των Πρωθυπουρ¬ 
γού, Αντιπροέδρου και Υπουργού Εσωτερικών «περί οργανώσεως των 
Νομαρχιών». 

3. Τις διατάξεις του Α.Ν. 314/1968 (ΦΕΚ 47Α’) όπως μεταγενέ¬ 
στερα τροποποιήθηκαν και συμπληρώθηκαν με το υπ’ αριθμόν 
1018/71 Ν.Δ/γμα (ΦΕΚ 220Α') και με την παρ. 3 του άρθρου 34 του 
Ν. 1577/85 (ΦΕΚ 210Α’). 

4. Τις διατάξεις του υπ’ αριθμόν 183/86 Π.Δ/τος (ΦΕΚ 70Α’) 
«Έγκριση τροποποιήσεων σχεδίων πόλεων και καθορισμός όρων και 
περιορισμών δόμησης από τους Νομάρχες». 

5. Τις διατάξεις του Ν. 1577/85 (ΦΕΚ 210Α'), όπως τροποποιή¬ 
θηκε με τον Ν. 1772/88 (ΦΕΚ 91Α’). 

6. Την υπ’ αριθμόν Οικ.Π-1916/11.5.1989 (ΦΕΚ 351Δ-/6.6.89) 
Απόφαση του Νομάρχη Λακωνίας «Έγκριση της Πολεοδομικής μελέ¬ 
της Αναθεώρησης Σχεδίου Πόλεως του Δήμου Σπάρτης Νομού Λακω¬ 
νίας». 

7. Την υπ’ αριθμόν 1/90 Απόφαση του Κοινοτικού Συμβουλίου 
Σπαρτιατών (πρακτικό 1ο/31.1.90). 

8. Το υπ’ αριθμόν 4ο Πρακτικό Συνεδρίασης του Συμβουλίου Χ.Ο.Π. 
που στο θέμα 8ο της ημερήσιας διάταξης της 13.7.1990 γνωμοδότησε 
να εγκριθούν διαγράμματα κάλυψης στο Ο.Τ. 37Α’ του εγκεκριμένου 
ρυμοτομικού σχεδίου Σπάρτης, αποφασίζουμε: 

Τροποποιούμε το ρυμοτομικό σχέδιο Σπάρτης στο οικοδομικό τετρά¬ 
γωνο 37Α' και εγκρίνουμε διαγράμματα κάλυψης στο πιο πάνω οικοδο¬ 
μικό τετράγωνο όπως φαίνονται με την γαλάζια μελάνη στο συνημμένο 
με κλίμακα 1:200 ρυμοτομικό διάγραμμα που συντάχθηκε από τον Αρ¬ 
χιτέκτονα Μηχανικό Γιώργο Γιαξόγλου. 

Τα όρια του οικοδομήσιμου τμήματος κάθε οικοπέδου και η δέση της 
οικοδομής προσδιορίζονται από την έγκριση του μεγίστου εξωτερικού 
περιγράμματος των οικοδομών αντί του αριθμητικού ποσοστού κάλυ¬ 
ψης που καταργείται. 

Κατά τα λοιπά ισχύουν οι διατάξεις του Ν. 1577/85 όπως τροπο¬ 
ποιήθηκαν με τον Ν. 1772/88. 

Αμέσως μετά την δημοσίευση της απόφασης στην Εφημερίδα της 
Κυβερνήσεως ακριβές αντίγραφο του με κλίμακα 1:200 ρυμοτομικού 
διαγράμματος που συνοδεύει την παρούσα να αναρτηθεί για δεκαπέντε 
(15) ημέρες στον πίνακα ανακοινώσεων του Τμήματος Πολεοδομίας 
και Πολεοδομικών Εφαρμογών του Νομού Λακωνίας για να λάβουν 
γνώση οι ενδιαφερόμενοι. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σπάρτη, 9 Οκτωβρίου 1990 

Ο Νομάρχης 
ΦΩΤΗΣ ΦΑΛΙΑΓΚΑΣ 

- 4 - 

Αριθ. 7493/1851 (7) 

Τροποποίηση σχεδίου πόλης Φιλιατρών Ν. Μεσσηνίας στη συνοικία 
«Μακακά». 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Τις διατάξεις του Ν.Δ. της 17.7.1923 όπως μεταγενέστερα τρο¬ 
ποποιήθηκαν και συμπληρώθηκαν και ειδικότερα τα άρθρα 3 και 70. 

2. Τις διατάξεις του Α.Ν. 314/1968 (ΦΕΚ 47/Α) όπως τροποποι¬ 
ήθηκαν και συμπληρώθηκαν με το υπ’ αριθμ. 1018/71 Ν.Δ/γμα ΦΕΚ 
210/Α. 

3. Τις διατάξεις του υπ’ αριθμ. 183/86 Π.Δ/τος (ΦΕΚ 70/Α). 

4. Την υπ’ αριθμ. 40/90 απόφαση του δημοτικού Συμβουλίου Φι¬ 
λιατρών. 

5. Την από 31.8.90 γνωμοδότηση του Νομ. Συμβουλίου ΧΟΠ Ν. 
Μεσσηνίας (πράξη 4η θέμα 7ον), αποφασίζουμε: 

Εγκρίνεται η τροποποίηση του ρυμοτομικού σχεδίου Φιλιατρών στη 
θέση Μακακά προς άρση ασυμφωνίας σχεδίου επί του εδάφους εφαρμο¬ 
γής όπως φαίνεται στο θεωρημένο τοπογραφικό διάγραμμα 1:500. 




5914 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Μετά τη δημοσίευση της απόφασης αυτής στην Εφημερίδα της Κυ¬ 
βερνήσεως θα γίνει ανάρτηση του τοπογρ. διαγράμματος 1:500 στον 
πίνακα ανακοινώσεως του τμήματος Πολεοδομίας και Π.Ε. για διά¬ 
στημα 15 ημερών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καλαμάτα, 4 Οκτωβρίου 1990 

Ο Νομάρχης 
ΠΕΤΡΟΣ ΜΠΡΑίΜΗΣ 

-♦- 

ΑΝΑΚΟΙΝΩΣΕΙΣ 

Αριθ. 14707 . ( 8 ) 

Παρακατάθεση αποζημίωσης για αναγκαστική απαλλοτρίωση ακινή¬ 
των για την εφαρμογή του σχεδίου πόλης στην οδό Χατζημιχάλη 
στα Ιωάννινα. 

Ο ΔΗΜΑΡΧΟΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων πόλεων..» 
όπως αυτό συμπληρώθηκε και τροποποιήθηκε. 

2. Τις διατάξεις των άρθρων 7 και 8 του Ν.Δ. 797/71 «περί ανα¬ 
γκαστικών απαλλοτριώσεων». 

3. Το από 4.5.1948 Β.Δ. «περί σχεδίου πόλεως Ιωαννίνων» όπως 
αυτό αναθεωρήθηκε, τροποποιήθηκε και ισχύει σήμερα. 

4. Την αριθ. 8/84 πράξη αναλογισμού της Τεχνικής υπηρεσίας του 
Δήμου Ιωαννιτών, που κυρώθηκε νόμιμα και απαλλοτριώθηκαν οι ιδιο¬ 
κτησίες που φέρονται στην πράξη στα ονόματα: α) Χαίδω Παπανδρώνη 
και β) Δημήτριος Μπατσής. 

5. Την αριθ. 189/90 απόφαση του Μονομελούς Πρωτοδικείου Ιω¬ 
αννίνων που καθόρισε τιμή μονάδος αποζημίωσης 18.000 δρχ. για 
κάθε τ.μ. οικοπέδου, 12.000 δρχ. για κάθε κ.μ. οικοδομής, 1.000 δρχ. 
για κάθε κ.μ. μανδρότοιχου και 2.000 δρχ. για κάθε κ.μ. βοηθητικού 
χώρου. 

Με βάση τις τιμές αυτές η αποζημίωση ανέρχεται στο ποσό των 
4.968.400 δρχ. 

Η Διεύθυνση Δανείων Ν.Π. και Τ.Ε. από Δάνειο και για λογαριασμό 
του Δήμου Ιωαννιτών κατέθεσε στο Ταμείο Παρακαταθηκών και Δα¬ 
νείων το ποσό των 4.968.400 δρχ. και εκδόθηκε το αριθ. 859/ 
3.9.1990 Γραμμάτιο Σύστασης Παρακαταθήκης. 

Ανακοινώνουμε σε καθένα που έχει ή αξιώνει δικαιώματα στις απαλ- 
λοτριούμενες αυτές ιδιοκτησίες για ρυμοτομία, και για την οριστική και 
σύμφωνα με το ισχύον σχέδιο πόλης, διαμόρφωση της οδού Χατζημι¬ 
χάλη, την παρακατάθεση της αποζημίωσης που θα αποδοθεί στις δι¬ 
καιούχους που θα αναγνωριστούν σύμφωνα με το νόμο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ιωάννινα, 23 Οκτωβρίου 1990 

Ο Δήμαρχος 
ΦΙΛΙΠΠΑΣ ΦΙΑΙΟΣ 

- 4 -- 

Αριθ. 14706 ( 9 ) 

Παρακατάθεση αποζημίωσης για αναγκαστική απαλλοτρίωση ακινή¬ 
των για την εφαρμογή του σχεδίου πόλης στην οδό Καλπακίου στα 
Ιωάννινα. 

Ο ΔΗΜΑΡΧΟΣ ΙΩΑΝΝΙΝΩΝ 
Έχοντας υπόψη: 

Γ. Τις διατάξεις του από 17.7.1923 Ν.Δ. «περί σχεδίων πόλεων..» 
όπως αυτό συμπληρώθηκε και τροποποιήθηκε. 

2. Τις διατάξεις των άρθρων 7 και 8 του Ν.Δ. 797/71 «περί ανα¬ 
γκαστικών απαλλοτριώσεων». 

3. Το από 4.5.1948 Β.Δ. «περί σχεδίου πόλεως Ιωαννίνων» όπως 
αυτό αναθεωρήθηκε, τροποποιήθηκε και ισχύει σήμερα. 

4. Την αριθ. 15/86 πράξη αναλογισμού της Τεχνικής υπηρεσίας του 
Δήμου Ιωαννιτών, που κυρώθηκε νόμιμα και απαλλοτριώθηκαν οι ιδιο¬ 
κτησίες που φέρονται στην πράξη στα ονόματα: α) Ορέστης Κωστής και 
τέκνα, β) κληρονόμοι Αλεξ. Κωστή και γ) Κασσιανή Χρόνη και Βασί¬ 
λειος Ζούκης. 

5. Την αριθ. 402/89 απόφαση του Μονομελούς Πρωτοδικείου Ιω¬ 
αννίνων που καθόρισε τιμή μονάδος αποζημίωσης 18.000 δρχ. για 
κάθε τ.μ. οικοπέδου. 


Με βάση την τιμή αυτή η αποζημίωση ανέρχεται στο ποσό των 
15.933.600 δρχ. 

Η Διεύθυνση Δανείων Ν.Π. και Τ.Ε. από Δάνειο και για λογαριασμό 
του Δήμου Ιωαννιτών κατέθεσε στο Ταμείο Παρακαταθηκών και Δα¬ 
νείων το ποσό των 15.933.600 δρχ. και εκδόθηκε το αριθ. 658/ 
3.9.1990 Γραμμάτιο Σύστασης Παρακαταθήκης. 

Ανακοινώνουμε σε καθένα που έχει ή αξιώνει δικαιώματα στις απαλ- 
λοτριούμενες αυτές ιδιοκτησίες για ρυμοτομία, και για την οριστική και 
σύμφωνα με το ισχύον σχέδιο πόλης, διαμόρφωσης της οδού Καλπα¬ 
κίου, την παρακατάθεση της αποζημίωσης που θα αποδοθεί στις δι¬ 
καιούχους που θα αναγνωριστούν σύμφωνα με το νόμο. 

IΗ απόφαση αυτή να δημοσιευθεί στην Εφημερίδα της Κυβερνήσεως. 

Ιωάννινα, 23 Οκτωβρίου 1990 

Ο Δήμαρχος 
ΦΙΛΙΠΠΑΣ ΦΙΑΙΟΣ 


Αριθ. 14711 (10) 

Παρακατάθεση αποζημίωσης για αναγκαστική απαλλοτρίωση ακινή¬ 
των για την εφαρμογή του σχεδίου πόλης σε πάροδο της οδού Αρύβα 

στα Ιωάννινα. 

Ο ΔΗΜΑΡΧΟΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων πόλεων..» 
όπως αυτό συμπληρώθηκε και τροποποιήθηκε. 

2. Τις διατάξεις των άρθρων 7 και 8 του Ν.Δ. 797/71 «περί (ανα¬ 
γκαστικών απαλλοτριώσεων». 

3. Το από 4.5.1948 Β.Δ. «περί σχεδίου πόλεως Ιωαννίνων» όπως 
αυτό αναθεωρήθηκε, τροποποιήθηκε και ισχύει σήμερα. 

4. Την αριθ. 3/87 πράξη αναλογισμού της Τεχνικής υπηρεσίας του 
Δήμου Ιωαννιτών, που κυρώθηκε νόμιμα και απαλλοτριώθηκαν οι ιδιο¬ 
κτησίες που φέρονται στην πράξη στα ονόματα: α) Ανδρέας Ντάφλος, β) 
Αθηνά Ντάφλου, Ελένη Ντάφλου, Μανθούλα Ντάφλου και Ευρίκλεια 
Ντάφλου και γ) Αναστάσιος Τσιλίκης και Δημήτριος Τσιλίκης. 

5. Την αριθ. 190/90 απόφαση του Μονομελούς Πρωτοδικείου Ιω¬ 
αννίνων που καθόρισε τιμή μονάδος αποζημίωσης 20.000 δρχ. για 
κάθε τ.μ. οικοπέδου, 8.000 δρχ. για κάθε κ.μ. κτίσματος 3.500 δρχ. 
για κάθε κ.μ. βοηθητικού κτίσματος, 1.000 δρχ. για κάθε κ.μ. μανδρο¬ 
τοίχου ξηρολιθοδομής και 1.500 δρχ. για κάθε κ.μ. μανδρότοιχου από 
σκυρόδεμα ή τσιμεντόλιθους. 

Με βάση την τιμή αυτή η αποζημίωση ανέρχεται στο ποσό των 
1.476.000 δρχ. 

Η Διεύθυνση Δανείων Ν.Π. και Τ.Ε. από Δάνειο και για λογαριασμό 
του Δήμου Ιωαννιτών κατέθεσε στο Ταμείο Παρακαταθηκών και Δα¬ 
νείων το ποσό των 1.476.000 δρχ. και εκδόθηκε το αριθ. 860/ 
3.9.1990 Γραμμάτιο Σύστασης Παρακαταθήκης. 

Ανακοινώνουμε σε καθένα που έχει ή αξιώνει δικαιώματα στις απαλ- 
λοτριούμενες αυτές ιδιοκτησίες για ρυμοτομία, και για την οριστική και 
σύμφωνα με το ισχύον σχέδιο πόλης, διαμόρφωση της οδού Αρύβα, την 
παρακατάθεση της αποζημίωσης που θα αποδοθεί στις δικαιούχους που 
θα αναγνωριστούν σύμφωνα με το νόμο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ιωάννινα, 24 Οκτωβρίου 1990 

Ο Δήμαρχος 
ΦΙΛΙΠΠΑΣ ΦΙΑΙΟΣ 


συ 

Ειδοποίηση γενομένης παρακατάθεσης αποζημιώσεως λόγω προσκύ¬ 
ρωσης και ρυμοτομίας προς τακτοποίηση ιδιοκτησίας 1. Θεόδωρου 
Παναγιώτου Λαμπριανίδη, 2. Αθανασίου Θεμιστοκλή Καλλιδόπου- 
λου, 3. Αγγέλου Ιωάννη Ζαχαριάδη και 4. Ελένης Ιωάννη Ζαχα- 
ριάδη που βρίσκεται επί των οδών Γιαννιτσών και Αγ. Πάντων Θεσ¬ 
σαλονίκης. 

Ο Αλέξανδρος Ζαχαρώδης του Μιχαήλ ανακοινώνει ότι παρακατά- 
θεσε στο ενταύθα Ταμείο Παρακαταθηκών και Δανείων, όπου και η κα¬ 
τοικία του: 

Α. Δραχμές 2.996.000 υπέρ των κατά νόμο αναγνωρισθησομένων 
δικαιούχων της επ’ ονόματι Αργυρίου Ηλιάδη του Προδρόμου ιδιοκτη-^ 

σίας με αριθμό (6) φερομένης στην υπ’ αριθμόν 1654/1962 πράξη τα- 
κτοποιήσεως και αναλογισμού αποζημιώσεων του Π.Γ.Θ., που κυρώ¬ 
θηκε νόμιμα: 

α. Για προσκύρωση στην ιδιοκτησία των: 

1. Θεόδωρου Παναγιώτου Λαμπριανίδη, 2. Αθανασίου Θεμιστοκλή 
Καλλιδόπουλου, 3. Αγγέλου Ιωάννη Ζαχαριάδη και 4. Ελένης Ιωάννη 
Ζαχαριάδη που φέρεται στην ίδια πράξη με αριθμό (1) τμήματος εμβα- 
δού 62,20 τ.μ. με στοιχεία 9-10-11-12-13-61-9. 

β. Για ρυμοτόμηση τμημάτων με στοιχεία 1) 11-12—30-34-11 εμ- 
βαδού 24,40 τ.μ. για 12,20 τ.μ. και 2) 9-10-34-46-9 εμβαδού 
26,80 τ.μ., ύστερα από συμψηφισμό της απαίτησης των για προσκυ- 
ρούμενο τμήμα της ιδιοκτησίας των εμβαδού 58,40 τ.μ. 

Το Ταμείο παρακαταθηκών εξέδωσε 470949/25.10.1990 γραμ¬ 
μάτιο συστάσεως παρακαταθήκης, που το κατέθεσε στην συνέχεια στην 
συμβολαιογράφο και κάτοικο Θεσσαλονίκης, Αριστοτέλους 7, Πηνε¬ 
λόπη Μιχέλη, και η οποία συνέταξε την υπ’ αριθ. 13192/29.10.1990 
πράξη της. 

Β. Δραχμές 511.000 υπέρ των κατά νόμο αναγνωρισθησομένων δι¬ 
καιούχων της επ’ ονόματι Δήμου Θεσσαλονίκης φερομένης στην υπ’ 
αριθμόν 1654/1962 πράξη τακτοποιήσεων και αναλογισμού αποζημι¬ 
ώσεων του Π.Γ.Θ., που κυρώθηκε νόμιμα για προσκύρωση στην ιδιο¬ 
κτησία των: 

1. Θεόδωρου Παναγιώτου Λαμπριανίδη, 2. Αθανασίου Θεμιστοκλή 
Καλλιδόπουλου, 3. Αγγέλου Ιωάννη Ζαχαριάδη και 4. Ελένης Ιωάννη 
) Ζαχαριάδη, που φέρεται στην ίδια πράξη με αριθμό (1) τμήματος α) εμ¬ 
βαδού 5,10 τ.μ. με στοιχεία 7-8-9-7 και β) εμβαδού 2,20 τ.μ. με στοι¬ 
χεία 5-6-7-5. Το Ταμείο Παρακαταθηκών εξέδωσε το υπ’ αριθ. 
470950/25.10.1990 γραμμάτιο συστάσεων παρακαταθήκης, που το 
κατέθεσε στην συνέχεια στην συμβολαιογράφο και κάτοικο Θεσσαλονί¬ 
κης, Αριστοτέλους 7, Πηνελόπη Μιχέλη και η οποία συνέταξε την υπ’ 
αριθ. 13192/29.10.1990 πράξη της. 

Με την υπ’ αριθ. 198/6199/ΑΠ 86/1990 απόφαση του Μονομε¬ 
λούς Πρωτοδικείου Θεσσαλονίκης, καθορίσθηκε προσωρινή τιμή μονά¬ 
δας αποζημιώσεων το ποσό των 70.000 δρχ. ανά τ.μ., των ανωτέρω 
τμημάτων, ανάλογη δε έγινε και η παρακατάθεση. (Αρ. διπλ. Δημ. 
Ταμ. ΓΕΘ 294535/1.11.90). 

Θεσσαλονίκη, 31 Οκτωβρίου 1990 

Ο Πληρεξούσιος Δικηγόρος 
ΚΩΝΣΤΑΝΤΙΝΟΣ X. ΜΕΛΛΙΟΣ 

-♦- 

( 12 ) 

Ανακοίνωση παρακατάθεσης αποζημίωσης λόγω ρυμοτομίας και προ¬ 
σκυρώσεων στον Άγιο Δημήτριο Αττικής. 

Με το υπ’ αριθμ. 907/90 γραμμάτιο συστάσεως Παρακαταθήκης, 
ι κατατέθηκε στο Τ.Π.Δ.Α. το ποσό των δρχ. 142.200 εκατό σαράντα 
δύο χιλιάδες διακόσιες δραχμές, από τους καταθέτες: 

1. Σμάρω Βουτσά του Στεφάνου το γένος Στ. Μυρώνη. 

2. Κων/νο Κουνέλη του Χρήστου. 

3. Ωντρεϋ Κουνέλη, το γένος Δημητρίου Χολ, για την παρακάτω αι¬ 
τία: αποζημίωση εκτάσεων που ρυμοτομήθηκε και προσκυρώθηκε με 
τα παρακάτω στοιχεία, για να αποδοθεί στους δικαιούχους, που θα ανα- 
γνωρισθούν με δικαστική απόφαση. 

Πράξη αναλογισμού π.γ. 123/79 υπηρ. Πολεοδομίας διαμέρ. Πει¬ 
ραιά Αττικής σε συνδυασμό με την υπ’ αριθμ. Π.276223/11.3.80 
απόφαση Γεν. Δ/ντή Νομαρχίας Πειραιώς. 

Σκοπός: Ρυμοτομία (τακτοποίηση και αναλογισμός). 

Περιοχή: Αγ. Δημήτριος Αττικής, οδός Λακωνίας και Λεωφ. Βου¬ 
λιαγμένης. 

Προσκυρωτέα έκταση: 7,90 τ.μ. για εδαφικό τμήμα υπό στοιχεία 3, 
5, 6, 3 όπως αναφέρεται στην παραπάνω 123/79 πράξη. 

Απόφαση καθορισμού τιμής μονάδος: 1011/87 Μονομ. Πρωτ. Αθη¬ 
νών 18.000 ανά τ.μ. 

Αριθμός δηλώσεων Φ.Μ.Α. 886/90 Δ.Ο.Τ. Αγ. Δημητρίου Αττικής 
(Αριθ. διπλ. 321815/90 Δημ. Ταμ. Δικ. Εισπρ. Θεσ/κης). 

Αθήνα, 1 Νοεμβρίου 1990 

Ο Πληρεξούσιος Δικηγόρος 
ΕΥΑΓΓΕΛΟΣ ΠΑΠΑΓΙΑΝΝΗΣ 


( 13 ) 

Ειδοποίηση για την κατάθεση αποζημίωσης λόγω προσκυρώσεων *αι 
ρυμοτομίας στην Κατερίνη. 

Με την υπ’ αριθμ. 521/1.8.86 πράξη τακτοποίησης και καταλογι¬ 
σμού του Πολεοδομικού Γραφείου Κατερίνης, προσκυρώθηκαν στην 
ιδιοκτησία (5) των φερομένων ιδιοκτητών Μιχαήλ και Σωτηρίου Σύρπη 
τα τμήματα: α) 1 - 3 - 4 - 5 - 76=18.82 μ2 στην ιδιοκτησία (6) του 
Μαρινόπουλου Γεωργίου ,τα τμήματα 4 - 6 - 7 - 5=24.47 μ2 και 29 - 
30 - 57 - 56=30.79 μ2 και οφελούμενοι από τη διάνοιξη των οδών ο 
μεν Σωτήριος Σύρπης υποχρεούται να καταβάλλει τη νόμιμη αποζημί¬ 
ωση για το τμήμα (50 - 54 - 57 - 58)=96.31 μ2 της ιδιοκτησίας του 
Θεοδώρου Θεοδωρίδη, ο δε Μαρινόπουλος Γεώργιος για το τμήμα (30 
- 31 - 58 - 57)=96.02 μ2 της ιδιοκτησίας Θεοδώρου Θεοδωρίδη. 


Με τη υπ’ αριθμ. 360/88 απόφαση του Μονομελούς Πρωτοδικείου 
Κατερίνης, καθορίστηκε για τα τμήματα αυτά προσωρινή τιμή μονάδος 
αποζημιώσεων. Οι υπόχρεοι αποζημιώσεων Σωτήριος Σύρπης, Μι¬ 
χαήλ Σύρπης, Γεώργιος Μαρινόπουλος και Αθηνά συζ. Απόστολου 
Παππά, υπόχρεοι οι ίδιοι.παρακατέθεσαν στο Ταμείο Παρακαταθηκών 
και Δανείων (υποκ/μα Κατερίνης) τα οφειλόμενα ποσά αποζημίωσης 
2.260.000 δρχ. και 2.536.000 δρχ. και οι Μιχάλης Σύρπης και Γε¬ 
ώργιος Μαρινόπουλος παρακατέθεσαν για λογαριασμό υποχρέου Ιορ¬ 
δάνη Γιαμουρίδη υπέρ του δικαιούχου Δημητρίου Πανίδη, το ποσόν των 
83.000 δρχ. εκδόθηκαν δε και τα αντίστοιχα με αρ. 14.842,14843 
και 14844/1990 γραμμάτια συστάσεως παρακαταθήκης τα οποία κα¬ 
τατέθηκαν στη συμβ/φο Κατερίνης Ζαχαρένια Γκουλέμα - Τσάπουρνα, 
η οποία συνέταξε και τις υπ’ αριθμ. 10810, 10809 και 10813/1990 
πράξεις καταθέσεων γραμματίων, αντίγραφα των οποίων κοινοποιήθη- ■ 
καν νόμιμα. Οι υπόχρεοι αποζημιώσεων ειδοποιούν τους φερόμενους ως 
ιδιοκτήτες ή τους καθολικούς και ειδικούς διαδόχους αυτών καθώς και 
κάθε τρίτο έλκοντα δικαιώματα εκ της αιτίας αυτής, για να λάβουν 
γνώση για τις νόμιμες συνέπειες σύμφωνα με τις διατάξεις του Νόμου. 
(Αριθ. διπλ. 9299416/90 του Β’ Δημ. Ταμείου Κατερίνης). 

Κατερίνη, 12 Αυγούστου 1990 

Η πληρεξούσια Δικηγόρος 
ΕΛΕΝΗ ΓΕΩΡΓΑΝΤΑ - ΤΣΙΜΕΡΙΚΑ 


Ειδοποίηση παρακατάθεσης αποζημίωσης από προσκύρωση και ρυμο¬ 
τομία οικοπέδων που βρίσκονται στο Δήμο Ηρακλείου Κρήτης και 
στην οδό Αργυράκη. 

Με την υπ’ αριθμ. 41/1971 πράξη ρυμοτομήσεως, προσκυρώσεων 
και αναλογισμού αποζημίωσης οικοπέδου της "Διεύθυνσης Τεχνικών 
Υπηρεσιών της Νομαρχίας Ηρακλείου, η οποία νόμιμα κυρώθηκε με 
την υπ’ αριθμ. Τ.Υ. 11353/75 απόφαση του Νομάρχη Ηρακλείου στην 
ιδιοκτησία τότε Αγνής συζ. Ελευθερίου Πλεύρη και ήδη Μιχαήλ Νικ. 
Βασιλάκη με αύξ. αριθμό 6, προσκυρώθηκαν τα οικοπεδικά τμήματα με 
στοιχεία 1.2.3.4.1 - 5.6.7.8.5 - 9\10.11.12.9’ - εμβαδού 1) 3,41 
τμ. και εξ αυτού το 1/2, 2) 3,68 τ.μ., 3) 8,30 τ.μ. 


Τα οικοπεδικά αυτά τμήματα ανήκουν στην ιδιοκτησία 1) Κληρονό¬ 
μων Ευαγγέλου Κυριακάκη και ήδη α) Ειρήνης Σπ. Κυριακάκη, "Μα¬ 
ρίας Ραπτάκη και Ευαγγελίας Κυριακάκη. 2) Μαρίκας Καπελάκη. 3. 
Κληρονόμων Ευαγγέλου Δογραματζάκη και ήδη στην Αικατερίνη Αν- 
δρεαδάκη. 

Η προσωρινή αποζημίωση καθορίστηκε με την υπ’ αριθμ. 435/ 
1989 απόφαση του Μονομελούς Πρωτοδικείου Ηρακλείου, η οποία πα¬ 
ρακατατέθηκε στο Υποκατάστημα Ηρακλείου του Ταμείου Παρακατα¬ 
θηκών και Δανείων και εκδόθηκε το υπ’ αριθμ. 3539/8.10.1990 
γραμμάτιο σύστασης παρακαταθήκης, το οποίο κατατέθηκε στη Συμ¬ 
βολαιογράφο Ηρακλείου Ελευθερία Πλαϊνιώτη - Δουλγεράκη και συ¬ 
ντάχθηκε η με αριθμ. 3467/17.10.1990 πράξη αυτής, αντίγραφο της 
οποίας επιδόθηκε στους δικαιούχους ιδιοκτήτες. (Αριθ. διπλ. 
1067967/90 του Β' Δημ. Ταμ. Αθηνών). 

Ηράκλειο, 1 Νοεμβρίου 1990 

Η Πληρεξούσια Δικηγόρος 
ΒΙΒΗ ΔΕΡΜΙΤΖΑΚΗ 

ΔΙΟΡΘΩΣΕΙΣ ΣΦΑΛΜΑΤΩΝ 

(15) 

9 

Διόρθωση σφάλματος στο άρθρο 1 της 1303/30.4.90 απόφασης 
Ιομάρχη Λασιθίου για αναγνώριση της υφισταμένης ιδιωτικής οδού 
ου ενώνει τους δημοτικούς δρόμους Κόρακα και Μύαωνος του Δήμου 
Ιητείας σε δημοτική οδό, η οποία δημοσιεύθηκε στο ΦΕΚ284/Δ'/ 


18.5.90 αντί του λανθασμένου «που αφορά κυρίως τον χαρακτηρισμό 
ιδιωτικής οδού πλάτους 3 μέτρων σε Δημοτική οδό» στο σωστό: «με τον 
χαρακτηρισμό του με στοιχεία αβγδα τμήματος σε κοινόχρηστο χώρο 
(διεύρυνση οδού)». 

(Από τη Ν/χία Λασιθίου Τμ. Πολ.) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


